O‘zbekiston tashqi ishlar vaziri vazifasini bajaruvchi Baxtiyor Saidov kecha BMTning Inson huquqlari bo‘yicha Oliy komissari Volker Turk bilan uchrashdi. Foto: Dunyo Volker Turk O‘zbekistonda amalga oshirilayotgan, jumladan, fuqarolarning qonuniy huquq va manfaatlarini ta’minlash, turmush farovonligini oshirishga qaratilgan islohotlarni ijobiy baholadi. Oliy komissarga mamlakatimizda boshlangan konstitutsiyaviy islohotlar haqida so‘nggi ma’lumotlar taqdim etildi. Uchrashuvda O‘zbekiston bilan BMT va uning tuzilmalari o‘rtasida inson huquqlari sohasida hamkorlikni yanada faollashtirish masalalari ham ko‘rib chiqildi. BMT Inson huquqlari bo‘yicha Oliy komissari O‘zbekistonga uch kunlik tashrifi davomida qator vazirlik va idoralarda hamda fuqarolik jamiyati vakillari bilan uchrashuv va muzokaralar o‘tkazishni rejalashtirgan.